ผู้ดูแลเด็กสาว

เป็นซีรีส์ไลต์โนเวลญี่ปุ่น เขียนโดย Yusaku Sakaishi และวาดภาพประกอบโดย Sakura Miwabe ซีรีส์นี้เริ่มต้นจากการเป็นนิยายออนไลน์ที่เผยแพร่บนเว็บไซต์ โชเซ็ตสึกะ นิ นาโร ตั้งแต่เดือนเมษายน พ.ศ. 2563 ถึงตุลาคม พ.ศ. 2564 ก่อนที่ฮ็อบบีเจแปน จะเริ่มตีพิมพ์เป็นรูปเล่มภายใต้สำนักพิมพ์ HJ Bunko ในเดือนพฤษภาคม พ.ศ. 2564 โดย ณ เดือนตุลาคม พ.ศ. 2568 มีการวางจำหน่ายไปแล้ว 11 เล่ม มังงะที่ดัดแปลงมาจากไลต์โนเวลเรื่องนี้ วาดภาพประกอบโดยโซราฮิโกะ มิซูชิมะ เริ่มตีพิมพ์ลงในเว็บไซต์ Comic Fire ของฮ็อบบีเจแปน ในเดือนกรกฎาคม พ.ศ. 2564 และได้รวบรวมเป็นเล่มทั้งหมด 5 เล่ม ณ เดือนธันวาคม พ.ศ. 2568 ซีรีส์อนิเมะโทรทัศน์ที่ผลิตโดยสตูดิโอเบรนส์เบส มีกำหนดออกอากาศในเดือนกรกฎาคม พ.ศ. 2569

เรื่องย่อ
ซีรีส์เรื่องนี้ติดตามเรื่องราวของโทโมนาริ อิตสึกิ นักเรียนมัธยมปลายที่มาจากครอบครัวยากจน ซึ่งถูกพ่อแม่ทอดทิ้งอย่างกะทันหัน เขากำลังเผชิญกับสถานการณ์ครอบครัวที่ยากลำบาก และอาจไม่สามารถไปโรงเรียนได้เนื่องจากสถานะทางการเงิน ต่อมาเขาได้พบกับโคโนฮานะ ฮินาโกะ ทายาทของครอบครัวร่ำรวย และทั้งคู่ก็ถูกลักพาตัวไป ระหว่างการพบกัน ฮินาโกะเกิดความรู้สึกชอบพอกับอิทสึกิอย่างรวดเร็ว ส่งผลให้อิตสึกิมาอาศัยอยู่กับครอบครัวโคโนฮานะและย้ายมาเรียนที่โรงเรียนเดียวกับฮินาโกะ โดยทำหน้าที่เป็นผู้ดูแลฮินาโกะ

ตัวละคร

นักเรียนมัธยมปลายที่มาจากครอบครัวยากจนและทำงานพาร์ทไทม์เพื่อหาเงิน พ่อแม่ของเขาติดการพนัน และจู่ ๆ ก็ออกจากบ้านไปในคืนหนึ่ง ทิ้งให้เขามีเงินติดตัวเพียงเล็กน้อย หลังจากถูกลักพาตัวไปพร้อมกับฮินาโกะ เขาจึงย้ายไปเรียนที่โรงเรียนคิโอ ซึ่งเป็นโรงเรียนสำหรับคนร่ำรวยและมีอำนาจ ขณะเดียวกันก็อาศัยอยู่กับครอบครัวโคโนฮานะและทำงานเป็นคนรับใช้

นักเรียนมัธยมปลายที่มาจากตระกูลโคโนฮานะ หนึ่งในตระกูลที่ร่ำรวยที่สุดของญี่ปุ่น เธอทำตัวเป็นนักเรียนดีเด่นในโรงเรียน แต่ในความเป็นจริงแล้วเธอเป็นคนขี้เกียจและไม่สามารถทำงานส่วนใหญ่ด้วยตัวเองได้ หลังจากที่ทั้งคู่ถูกลักพาตัวไป เธอก็เริ่มมีใจให้อิตสึกิ และคอยเอาใจเขาเป็นอย่างมาก

เธอเป็นหนึ่งในสาวใช้ของตระกูลโคโนฮานะ มีบุคลิกเย็นชาและเข้มงวด เธอคอยดูแลฮินาโกะไปพร้อม ๆ กับฝึกฝนอิตสึกิให้เป็นคนรับใช้ของฮินาโกะ

นักเรียนโรงเรียนคิโอผู้เป็นทายาทของตระกูลเท็นโนจิ เธอถือว่าตัวเองเป็นคู่แข่งของฮินาโกะ

นักเรียนจากโรงเรียนคิโอ ซึ่งครอบครัวของเธอเป็นเจ้าของโรงงานผลิตอุปกรณ์กีฬา เธอมีบุคลิกที่ขี้อายมาก จึงทำให้มีปัญหาในการสื่อสารกับผู้อื่น

เพื่อนสมัยเด็กของอิตสึกิ ซึ่งอายุมากกว่าเขา โดยเธอเรียกตัวเองว่า "พี่สาว" ของอิตสึกิ

เพื่อนร่วมชั้นของอิตสึกิและฮินาโกะ ที่ตอนแรกแนะนำตัวเองว่าเป็นนักเรียนสามัญชน แต่แท้จริงแล้วมาจากครอบครัวที่เป็นเจ้าของบริษัทอิเล็กทรอนิกส์ที่ใหญ่ที่สุดแห่งหนึ่งของญี่ปุ่น

เพื่อนร่วมชั้นของอิตสึกิและฮินาโกะ ที่ตอนแรกแนะนำตัวเองว่าเป็นนักเรียนสามัญชน แต่แท้จริงแล้วมาจากครอบครัวที่เป็นเจ้าของบริษัทขนส่งขนาดใหญ่

เขาเป็นพ่อของฮินาโกะและเป็นประธานบริษัทแห่งหนึ่งในกลุ่มโคโนฮานะ โดยเขามีโอกาสที่จะก้าวขึ้นเป็นผู้นำคนต่อไปของกลุ่ม

สื่อ
ไลต์โนเวล
ซีรีส์นี้เริ่มต้นจากนิยายออนไลน์ที่เผยแพร่บนเว็บไซต์ โชเซ็ตสึกะ นิ นาโร โดยมีการเผยแพร่ตอนต่าง ๆ ระหว่างวันที่ 2 เมษายน พ.ศ. 2563 ถึง 26 ตุลาคม พ.ศ. 2564 ต่อมาฮ็อบบีเจแปน ได้เริ่มตีพิมพ์เป็นไลต์โนเวลภายใต้สำนักพิมพ์ HJ Bunko โดยเล่มแรกวางจำหน่ายเมื่อวันที่ 1 พฤษภาคม พ.ศ. 2564 ต่อมาเมื่อวันที่ 20 กันยายน พ.ศ. 2564 ได้มีการเผยแพร่วิดีโอโปรโมตบนยูทูบ โดยมีโมเอะ โทโยตะ ให้เสียงพากย์เป็นฮินาโกะ  ณ เดือนตุลาคม พ.ศ. 2568 มีการวางจำหน่ายไปแล้ว 11 เล่ม โดยในประเทศไทยไลต์โนเวลเรื่องนี้มีลิขสิทธิ์โดยสำนักพิมพ์กิฟท์บุ๊ค

มังงะ
มังงะที่ดัดแปลงมาจากไลต์โนเวลเรื่องนี้วาดภาพประกอบโดยโซราฮิโกะ มิซูชิมะ เริ่มตีพิมพ์ลงในเว็บไซต์ Comic Fire ของฮ็อบบีเจแปน เมื่อวันที่ 2 กรกฎาคม พ.ศ. 2564 โดยเล่มแรกวางจำหน่ายเมื่อวันที่ 1 มิถุนายน พ.ศ. 2565 ณ เดือนธันวาคม พ.ศ. 2568 มีการวางจำหน่ายหนังสือรวมเล่ม (ทังโกบง) ไปแล้วจำนวน 5 เล่ม

อนิเมะ
มีการประกาศสร้างเป็นอนิเมะเมื่อวันที่ 30 ตุลาคม พ.ศ. 2568 ต่อมาได้รับการยืนยันว่าเป็นซีรีส์โทรทัศน์ที่ผลิตโดยเบรนส์เบส ซึ่งกำกับโดยชูเซ โมริชิตะ เขียนบทโดย อายะ โยชินางะ ออกแบบตัวละครโดยนาโอะ คาวาชิมะ และนัตสึมิ ทาบูจิ, ฮานาเอะ นากามูระ และมาโย คูริฮาระประพันธ์ดนตรีประกอบ มีกำหนดออกอากาศในเดือนกรกฎาคม พ.ศ. 2569

ดูเพิ่ม
 เก็บคุณหนูตกอับได้ ต้องปั้นให้ร้ายซะแล้วสิ ไลต์โนเวลอีกเรื่องหนึ่งที่วาดภาพประกอบโดย Sakura Miwabe

อ้างอิง

แหล่งข้อมูลอื่น
เว็บโนเวล ที่ โชเซ็ตสึกะ นิ นาโร 
เว็บไซต์อย่างเป็นทางการของไลต์โนเวล 
เว็บไซต์อย่างเป็นทางการของมังงะ 
เว็บไซต์อย่างเป็นทางการของอนิเมะ 

หมวดหมู่:เว็บคอมิกที่ได้รับการตีพิมพ์
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:ไลต์โนเวล
หมวดหมู่:เว็บคอมิกญี่ปุ่น
หมวดหมู่:อนิเมะและมังงะที่สร้างจากไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2564